title: Regulamentul de punere în aplicare (UE) nr. 1249/2012 al Comisiei din 19 decembrie 2012 de stabilire a standardelor tehnice de punere în aplicare în ceea ce privește formatul evidențelor care trebuie păstrate de contrapărțile centrale în conformitate cu Regulamentul (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții  Text cu relevanță pentru SEE

text:
               21.12.2012

               RO

               Jurnalul Oficial al Uniunii Europene

               L 352/32

         REGULAMENTUL DE PUNERE ÎN APLICARE (UE) NR. 1249/2012 AL COMISIEI
   din 19 decembrie 2012
   de stabilire a standardelor tehnice de punere în aplicare în ceea ce privește formatul evidențelor care trebuie păstrate de contrapărțile centrale în conformitate cu Regulamentul (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere avizul Băncii Centrale Europene (1),
   având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (2), în special articolul 29 alineatul (5),
   întrucât:

               (1)

               În conformitate cu articolul 29 alineatul (4) din Regulamentul (UE) nr. 648/2012 și cu articolele 13, 14 și 15 din actul delegat privind standardele tehnice de reglementare prin care se precizează detaliile evidențelor și ale informațiilor care trebuie păstrate de contrapărțile centrale (CPC), adoptat în temeiul articolului 29 alineatul (4) din Regulamentul (UE) nr. 648/2012, ar trebui de asemenea stabilite norme pentru precizarea formatului evidențelor și al informațiilor păstrate în conformitate cu respectivele articole.

               (2)

               Pentru a-și îndeplini îndatoririle cu eficacitate și consecvență, ar trebui să li se furnizeze autorităților relevante date care să fie comparabile între CPC. Utilizarea unor formate comune facilitează, de asemenea, reconcilierea datelor între CPC.

               (3)

               O CPC ar trebui să aibă obligația de a păstra datele în scopul ținerii evidenței într-un format compatibil cu formatul în care sunt păstrate datele de către registrele centrale de tranzacții, ținând cont de faptul că în anumite împrejurări CPC și registrele centrale de tranzacții au obligația de a păstra sau de a raporta aceleași informații. Utilizarea unui format comun la nivelul diverselor infrastructuri ale piețelor financiare facilitează răspândirea utilizării acestor formate de către o mai mare varietate de participanți la piață, promovând astfel standardizarea.

               (4)

               Pentru a facilita prelucrarea automatizată și reducerea costurilor pentru participanții la piață, este importantă utilizarea în cât mai mare măsură a procedurilor și a formatelor de date standardizate la nivelul CPC.

               (5)

               Activul suport ar trebui identificat prin utilizarea unui identificator unic, dar în prezent nu există niciun cod standardizat la nivelul întregii piețe pentru identificarea activelor suport din cadrul unui coș. Prin urmare, CPC ar trebui să indice cel puțin că activul suport este un coș și să utilizeze codurile internaționale de identificare a valorilor mobiliare (ISIN) pentru indici standardizați, în cazul în care este posibil.

               (6)

               Prezentul regulament se bazează pe proiectele de standarde tehnice de punere în aplicare transmise Comisiei de Autoritatea europeană pentru valori mobiliare și piețe (AEVMP).

               (7)

               În conformitate cu articolul 15 din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe) (3), AEVMP a organizat o consultare publică deschisă înainte de transmiterea proiectelor de standarde tehnice pe care se bazează prezentul regulament, a analizat potențialele costuri și beneficii aferente și a solicitat avizul Grupului părților interesate din domeniul valorilor mobiliare și piețelor, înființat în conformitate cu articolul 37 din Regulamentul (UE) nr. 1095/2010,

         ADOPTĂ PREZENTUL REGULAMENT:
   Articolul 1
   Formatul evidențelor
   1.   Pentru fiecare contract pe care îl procesează, CPC păstrează evidențele menționate la articolul 20 din actul delegat privind standardele tehnice de reglementare prin care se precizează detaliile evidențelor și ale informațiilor care trebuie păstrate de contrapărțile centrale (CPC), adoptat în temeiul articolului 29 alineatul (4) din Regulamentul (UE) nr. 648/2012, în formatul prezentat în tabelul 1 din anexă.
   2.   Pentru fiecare poziție, CPC păstrează evidențele menționate la articolul 21 din actul delegat privind standardele tehnice de reglementare prin care se precizează detaliile evidențelor și ale informațiilor care trebuie păstrate de contrapărțile centrale (CPC), adoptat în temeiul articolului 29 alineatul (4) din Regulamentul (UE) nr. 648/2012, în formatul prezentat în tabelul 2 din anexă.
   3.   Pentru activitățile referitoare la organizarea lor comercială și internă, CPC păstrează evidențele menționate la articolul 22 din actul delegat privind standardele tehnice de reglementare prin care se precizează detaliile evidențelor și ale informațiilor care trebuie păstrate de contrapărțile centrale (CPC), adoptat în temeiul articolului 29 alineatul (4) din Regulamentul (UE) nr. 648/2012, în formatul prezentat în tabelul 3 din anexă.
   4.   CCP furnizează autorității competente evidențele și informațiile prevăzute la alineatele (1), (2) și (3) într-un format care să permită un flux direct de date între CPC și autoritatea competentă. CPC creează acest flux de date în termen de șase luni de la cererea înaintată de autoritatea competentă.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2012.

            Pentru Comisie

            Președintele

         José Manuel BARROSO

      (1)  Nepublicată încă în Jurnalul Oficial.

      (2)  JO L 201. 27.7.2012, p. 1.

      (3)  JO L 331, 15.12.2010, p.84.

      ANEXĂ

         Tabel cu câmpurile care trebuie înregistrate în conformitate cu articolul 1

         Tabelul 1

         Evidența tranzacțiilor prelucrate

                  Câmp

                  Format

                  Descriere

                  1

                  Marca temporală a raportării

                     Data în format ISO 8601/ora în format UTC.

                  Data și ora raportării.

                  2

                  Preț/rată

                     Până la 20 de caractere numerice în formatul xxxx,yyyyy.

                  Prețul pe titlu de valoare sau contract derivat excluzând comisionul și (după caz) dobânda acumulată. În cazul unui titlu de creanță, prețul poate fi exprimat în moneda respectivă sau ca procent.

                  2a

                  Notarea prețului

                     De exemplu codul monedei în format ISO 4217, 3 caractere alfanumerice, procentaj.

                  Modalitatea de exprimare a prețului.

                  3

                  Moneda noțională

                     Codul monedei în format ISO 4217, 3 caractere alfabetice.

                  Moneda în care este exprimat prețul. Dacă, în cazul unei obligațiuni sau al unei alte forme de titlu de creanță, prețul este exprimat procentual, se include procentajul respectiv.

                  3a

                  Moneda de livrat

                     Codul monedei în format ISO 4217, 3 caractere alfabetice.

                  Moneda care trebuie livrată.

                  4

                  Cantitate

                     Până la 10 caractere numerice.

                  Numărul unităților instrumentului financiar, valoarea nominală a obligațiunilor sau numărul contractelor derivate incluse în tranzacție.

                  5

                  Notarea cantității

                     Până la 10 caractere numerice.

                  Se indică dacă cantitatea reprezintă numărul unităților instrumentului financiar, valoarea nominală a obligațiunilor sau numărul contractelor derivate.

                  6

                  Calitatea CPC

                     B = cumpărător / S = vânzător.

                  7

                  Identificatorul produsului

                     Taxonomie interimară în conformitate cu informațiile de la articolul 4 din Regulamentul (CE) xx/2012 [proiect de standarde tehnice de punere în aplicare privind formatul și frecvența rapoartelor de tranzacție efectuate către registrele centrale de tranzacții], ISIN sau un identificator unic de produs (UPI).

                  Contractul este identificat prin utilizarea unui identificator de produs, dacă este disponibil.

                  8

                  Identificatorul membrului compensator

                     Identificator al entității juridice (LEI) (20 de caractere alfanumerice), identificator interimar al entității (20 de caractere alfanumerice), BIC (11 caractere alfanumerice) sau un cod de client (50 de caractere alfanumerice).

                  În cazul în care contrapartea raportoare nu este un membru compensator, membrul compensator al acesteia este identificat în acest câmp printr-un cod unic. În cazul unei persoane fizice se utilizează un cod de client atribuit de CPC.

                  9

                  Identificatorul beneficiarului

                     Identificator al entității juridice (LEI) (20 de caractere alfanumerice), identificator interimar al entității (20 de caractere alfanumerice), BIC (11 caractere alfanumerice) sau un cod de client (50 de caractere alfanumerice).

                  Dacă beneficiarul contractului nu este contraparte la acest contract, acesta trebuie identificat printr-un cod unic sau, în cazul unei persoane fizice, printr-un cod de client atribuit de entitatea juridică la care a recurs aceasta.

                  10

                  Partea care a transferat contractul (în cazul unei renunțări)

                     Identificator al entității juridice (LEI) (20 de caractere alfanumerice), identificator interimar al entității (20 de caractere alfanumerice), BIC (11 caractere alfanumerice) sau un cod de client (50 de caractere alfanumerice).

                  11

                  Locul de executare

                     Codul de identificare de piață (MIC) ISO 10383, în cazul în care este relevant, codul XOFF pentru instrumentele financiare derivate cotate care sunt tranzacționate pe piața extrabursieră sau XXXX pentru instrumentele financiare derivate extrabursiere.

                  Identificarea locului în care a fost executată tranzacția. În cazul unui contract extrabursier, trebuie stabilit dacă respectivul instrument este acceptat la tranzacționare, dar tranzacționat extrabursier, sau nu este acceptat la tranzacționare și tranzacționat extrabursier.

                  12

                  Data interpunerii

                     Data în format ISO 8601.

                  Data la care s-a executat interpunerea CPC în contract.

                  13

                  Ora interpunerii

                     Ora în format UTC.

                  Ora la care a fost executată interpunerea CPC în contract, exprimată ca oră locală a autorității competente căreia i se raportează tranzacția, și fusul orar în care se raportează tranzacția, exprimat ca timp universal coordonat (UTC) +/- x ore.

                  14

                  Data încetării contractului

                     Data în format ISO 8601.

                  Data la care a avut loc încetarea contractului

                  15

                  Ora încetării contractului

                     Ora în format UTC.

                  Ora la care a avut loc încetarea contractului, exprimată ca oră locală a autorității competente căreia i se raportează tranzacția, și fusul orar în care se raportează tranzacția, exprimat ca timp universal coordonat (UTC) +/- x ore.

                  16

                  Tipul de livrare

                     C = numerar, P = fizică, O = opțională pentru contraparte.

                  Dacă contractul este decontat fizic sau în numerar.

                  17

                  Data decontării

                     Data în format ISO 8601.

                  Data la care se execută decontarea sau cumpărarea impusă (buy-in) a contractului. Dacă există mai multe date, se pot adăuga câmpuri suplimentare.

                  18

                  Ora decontării sau a cumpărării impuse (buy-in) a contractului

                     Ora în format UTC.

                  Ora la care a fost executată decontarea sau cumpărarea impusă (buy-in), exprimată ca oră locală a autorității competente căreia i se raportează tranzacția, și fusul orar în care se raportează tranzacția, exprimat ca timp universal coordonat (UTC) +/- x ore.

                  Detalii privind condițiile inițiale ale contractelor compensate, care trebuie furnizate în măsura în care sunt aplicabile

                  19

                  Data

                     Data în format ISO 8601.

                  Ziua în care a fost încheiat inițial contractul.

                  20

                  Ora

                     Ora în format UTC.

                  Ora la care a fost încheiat inițial contractul, exprimată ca oră locală a autorității competente căreia i se raportează tranzacția, și fusul orar în care se raportează tranzacția, exprimat ca timp universal coordonat (UTC) +/- x ore.

                  21

                  Identificatorul produsului

                     Taxonomie interimară în conformitate cu informațiile de la articolul 4 din Regulamentul (CE) xx/2012 [proiect de standarde tehnice de punere în aplicare privind formatul și frecvența rapoartelor de tranzacție efectuate către registrele centrale de tranzacții], ISIN sau un identificator unic de produs (UPI).

                  Contractul este identificat prin utilizarea unui identificator unic de produs, dacă este disponibil.

                  22

                  Activ suport

                     Un identificator unic de produs, ISIN (12 caractere alfanumerice) și CFI (6 caractere alfanumerice). Identificator al entității juridice (LEI) (20 de caractere alfanumerice), identificator interimar al entității (20 de caractere alfanumerice), B = coș sau I = indice..

                  Identificarea instrumentului care se aplică titlului de valoare care reprezintă activul suport într-un contract derivat, precum și valoarea mobiliară care intră sub incidența articolului 4 alineatul (1) punctul (18) litera (c) din Directiva 2004/39/CE.

                  23

                  Tipul de instrument financiar derivat (în cazul contractelor derivate)

                  Descrierea armonizată a instrumentului derivat ar trebui efectuată în funcție de una dintre categoriile de nivel superior prevăzute de un standard uniform și acceptat la nivel internațional de clasificare a instrumentelor financiare.

                  24

                  Includerea instrumentului în registrul AEVMP cu contracte care fac obiectul obligației de compensare (în cazul contractelor derivate)

                     Y = da, N = nu.

                  Alte informații care trebuie furnizate în măsura în care sunt aplicabile

                  25

                  Identificarea CPC interoperabile care compensează un segment al tranzacției

                     Identificator al entității juridice (LEI) (20 de caractere alfanumerice), identificator interimar al entității (20 de caractere alfanumerice), BIC (11 caractere alfanumerice) sau un cod de client (50 de caractere alfanumerice).

         Tabelul 2

         Evidența pozițiilor

                  Câmp

                  Format

                  1

                  Identificatorul membrului compensator

                     Identificator al entității juridice, identificator interimar al entității sau BIC

                  2

                  Identificatorul beneficiarului

                     Identificator al entității juridice, identificator interimar al entității, BIC sau cod de client

                  3

                  CPC interoperabilă care păstrează poziția

                     Identificator al entității juridice, identificator interimar al entității, BIC sau cod de client

                  4

                  Semnul poziției

                     B = cumpărător / S = vânzător.

                  5

                  Valoarea poziției

                     Până la 10 caractere numerice (xxxx,yy).

                  6

                  Prețul la care sunt evaluate contractele

                     Până la 10 caractere numerice (xxxx,yy).

                  7

                  Moneda

                     Codul monedei în format ISO.

                  8

                  Alte informații relevante

                     Text liber

                  9

                  Valoarea marjelor solicitate de CPC

                     Până la 10 caractere numerice (xxxx,yy).

                  10

                  Valoarea contribuțiilor la fondul de garantare solicitate de CPC

                     Până la 10 caractere numerice (xxxx,yy).

                  11

                  Valoarea altor resurse financiare solicitate de CPC

                     Până la 10 caractere numerice (xxxx,yy).

                  12A

                  Valoarea marjelor depuse de membrul compensator cu referire la contul de client A

                     Până la 10 caractere numerice (xxxx,yy).

                  13A

                  Valoarea contribuțiilor la fondul de garantare depuse de membrul compensator cu referire la contul de client A

                     Până la 10 caractere numerice (xxxx,yy).

                  14A

                  Valoarea altor resurse financiare depuse de membrul compensator cu referire la contul de client A

                     Până la 10 caractere numerice (xxxx,yy).

                  15B

                  Valoarea marjelor depuse de membrul compensator cu referire la contul de client B

                     Până la 10 caractere numerice (xxxx,yy).

                  16B

                  Valoarea contribuțiilor la fondul de garantare depuse de membrul compensator cu referire la contul de client B

                     Până la 10 caractere numerice (xxxx,yy).

                  17B

                  Valoarea altor resurse financiare depuse de membrul compensator cu referire la contul de client B

                     Până la 10 caractere numerice (xxxx,yy).

         Tabelul 3

         Evidența comercială

                  Câmp

                  Format

                  Descriere

                  1

                  Organigrame

                     Text liber

                  Consiliul de administrație și comitetele relevante, unitatea de compensare, unitatea de gestionare a riscurilor și toate celelalte unități sau divizii relevante.

                  Acționarii sau membrii care dețin participații calificate (se adaugă câmpuri pentru fiecare acționar/membru)

                  2

                  Tip

                     S = acționar/M = membru.

                  3

                  Tipul de participație calificată

                     D = directă/I = indirectă.

                  4

                  Tipul entității

                     N = persoană fizică/L = persoană juridică.

                  5

                  Cuantumul participației

                     Până la 10 caractere numerice (xxxx,yyyyyy).

                  Alte documente

                  6

                  Politici, proceduri și procese obligatorii în conformitate cu cerințele organizatorice

                     Documente

                  7

                  Procesele-verbale ale ședințelor consiliului de administrație, ale subcomitetelor (dacă este cazul) și ale comitetelor conducerii superioare (dacă este cazul)

                     Documente

                  8

                  Procesele-verbale ale ședințelor comitetului de risc;

                     Documente

                  9

                  Procesele-verbale ale grupului de consultare cu membrii compensatori și clienții (dacă există)

                     Documente

                  10

                  Rapoarte de audit intern și extern, de gestionare a riscurilor, de conformitate și de consultanță

                     Documente

                  11

                  Politica de continuitate a activității și planul de recuperare în caz de dezastru

                     Documente

                  12

                  Planul în materie de lichiditate și rapoartele zilnice privind lichiditatea

                     Documente

                  13

                  Documente care reflectă toate activele, pasivele și conturile de capital

                     Documente

                  14

                  Reclamații primite

                     Text liber

                  Pentru fiecare reclamație: informații privind numele, adresa și numele de cont aferente reclamației; data primirii reclamației; numele tuturor persoanelor identificate în reclamație; o descriere a naturii reclamației; soluționarea reclamației; data la care a fost soluționată reclamația.

                  15

                  Informații privind întreruperea serviciilor sau disfuncționalități

                     Text liber

                  Informații privind orice întrerupere a serviciilor sau orice disfuncționalitate, inclusiv un raport detaliat privind calendarul, efectele și acțiunile de remediere;

                  16

                  Rezultatele testelor ex-post și ale simulărilor de criză efectuate

                     Text liber

                  17

                  Comunicări scrise cu autoritățile competente, AEVMP și membrii relevanți ai SEBC;

                     Documente

                  18

                  Avize juridice primite în conformitate cu cerințele organizatorice

                     Documente

                  19

                  Măsuri de interoperabilitate cu alte CPC (dacă este cazul)

                     Documente

                  20

                  Lista tuturor membrilor compensatori (articolul 17 din Regulamentul (UE) nr. XXX/2012)

                     Text liber/Document

                  Lista în conformitate cu articolul 17 din Regulamentul (UE) nr. XXX/2012.

                  21

                  Informațiile a căror comunicare este impusă prin articolul 17 din Regulamentul (UE) nr. XXX/2012.

                     Text liber/Documente

                  Legislația și normele care reglementează (i) accesul la CPC, (ii) contractele încheiate de CPC cu membrii compensatori și, dacă este cazul, cu clienții, (iii) contractele acceptate de CPC pentru compensare, (iv) orice acorduri de interoperabilitate, (v) utilizarea garanțiilor și a contribuțiilor la fondul de garantare, inclusiv lichidarea pozițiilor și a garanțiilor și măsura în care garanțiile sunt protejate împotriva pretențiilor terților (nivelul de segregare).

                  22

                  Procese referitoare la elaborarea de noi inițiative

                     Text liber

                  În cazul prestării unor servicii noi.


title: Regulamentul de punere în aplicare (UE) nr. 828/2014 al Comisiei din 30 iulie 2014 privind cerințele de furnizare a informațiilor către consumatori cu privire la absența sau prezența în cantități reduse a glutenului în alimente  Text cu relevanță pentru SEE

text:
               31.7.2014

               RO

               Jurnalul Oficial al Uniunii Europene

               L 228/5

         REGULAMENTUL DE PUNERE ÎN APLICARE (UE) NR. 828/2014 AL COMISIEI
   din 30 iulie 2014
   privind cerințele de furnizare a informațiilor către consumatori cu privire la absența sau prezența în cantități reduse a glutenului în alimente
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare (1), în special articolul 36 alineatul (3) litera (d),
   întrucât:

               (1)

               Persoanele diagnosticate cu boala celiacă suferă de o intoleranță permanentă la gluten. S-a stabilit științific că grâul (și anume toate speciile de Triticum, cum ar fi grâul dur, alacul și grâul khorasan), secara și orzul sunt cereale care conțin gluten. Glutenul conținut în aceste cereale poate determina efecte adverse asupra sănătății la persoanele cu intoleranță la gluten și, prin urmare, aceste persoane ar trebui să evite consumul lor.

               (2)

               Informațiile privind absența sau prezența în cantități reduse a glutenului în alimente ar trebui să ajute persoanele cu intoleranță la gluten să identifice și să aleagă un regim alimentar variat atunci când mănâncă acasă sau la restaurant.

               (3)

               Regulamentul (CE) nr. 41/2009 al Comisiei (2) stabilește norme armonizate privind informațiile oferite consumatorilor cu privire la absența („fără gluten”) sau prezența în cantități reduse („cu conținut foarte scăzut de gluten”) a glutenului în produsele alimentare. Normele din regulamentul respectiv se bazează pe date științifice și garantează faptul că consumatorii nu sunt induși în eroare sau dezorientați de informațiile furnizate pe criterii divergente cu privire la absența sau prezența în cantități reduse a glutenului în alimente.

               (4)

               În contextul revizuirii legislației privind produsele alimentare destinate unei alimentații speciale, Regulamentul (UE) nr. 609/2013 al Parlamentului European și al Consiliului (3) abrogă Regulamentul (CE) nr. 41/2009 la 20 iulie 2016. Ar trebui să se garanteze că, după acea dată, furnizarea de informații privind absența sau prezența în cantități reduse a glutenului în alimente continuă să se bazeze pe date științifice relevante și nu sunt oferite pe criterii divergente care ar putea induce în eroare sau dezorienta consumatorii, în conformitate cu cerințele prevăzute la articolul 36 alineatul (2) din Regulamentul (UE) nr. 1169/2011. Prin urmare, este necesară menținerea în Uniune a unor condiții uniforme pentru aplicarea acestor cerințe în cazul informațiilor referitoare la produsele alimentare furnizate de către operatorii din sectorul alimentar cu privire la absența sau prezența în cantități reduse a glutenului în alimente, iar aceste condiții ar trebui să se întemeieze pe Regulamentul (CE) nr. 41/2009.

               (5)

               Anumite alimente au fost produse, preparate și/sau prelucrate în mod special pentru a reduce conținutul de gluten al unuia sau al mai multor ingrediente care conțin gluten sau pentru a substitui ingredientele care conțin gluten cu alte ingrediente care sunt în mod natural fără gluten. Alte alimente sunt produse în mod exclusiv din ingrediente care sunt în mod natural fără gluten.

               (6)

               Eliminarea glutenului din cerealele care îl conțin prezintă dificultăți tehnice și constrângeri economice considerabile și, prin urmare, fabricarea alimentelor care nu conțin deloc gluten atunci când se utilizează aceste cereale este dificilă. În consecință, numeroase produse alimentare de pe piață prelucrate în mod special pentru a reduce conținutul de gluten al unuia sau al mai multor ingrediente care conțin gluten pot conține cantități reziduale de gluten.

               (7)

               Majoritatea persoanelor cu intoleranță la gluten pot include ovăzul în alimentația lor fără efecte adverse asupra sănătății acestora. Comunitatea științifică desfășoară în prezent studii și activități de cercetare cu privire la acest aspect. Cu toate acestea, una dintre principalele preocupări este contaminarea ovăzului cu grâu, secară sau orz, care se poate produce în cursul recoltării, transportării, depozitării și prelucrării cerealelor. Prin urmare, riscul contaminării cu gluten a produselor care conțin ovăz ar trebui luat în considerare atunci când pe aceste produse alimentare sunt oferite informații relevante de către operatorii din sectorul alimentar.

               (8)

               Unele persoane cu intoleranță la gluten pot tolera cantități mici variabile de gluten în cadrul unor limite definite. Pentru a permite acestor persoane să găsească pe piață o diversitate de produse alimentare adaptate nevoilor și nivelului lor de sensibilitate, ar trebui să fie disponibilă, în cadrul acestor limite, o gamă de produse care să prezinte diverse niveluri reduse de gluten. Cu toate acestea, este important ca diferitele produse să fie etichetate în mod corespunzător pentru a asigura utilizarea lor corectă de către persoanele cu intoleranță la gluten, cu sprijinul campaniilor de informare susținute în statele membre.

               (9)

               Ar trebui să fie posibil ca un produs alimentar care este produs, preparat și/sau prelucrat în mod special pentru a reduce conținutul de gluten al unuia sau al mai multor ingrediente care conțin gluten sau pentru a substitui ingrediente care conțin gluten cu alte ingrediente care sunt în mod natural fără gluten să poarte o mențiune care să indice fie absența („fără gluten”), fie prezența în cantități reduse („cu conținut foarte scăzut de gluten”) a glutenului în conformitate cu dispozițiile prevăzute în prezentul regulament. Ar trebui, de asemenea, să fie posibil ca respectivul produs să conțină o declarație care să informeze consumatorii că produsul este preparat în mod special pentru persoanele cu intoleranță la gluten.

               (10)

               Ar trebui, de asemenea, să fie posibil ca un produs alimentar care conține ingrediente care sunt în mod natural fără gluten să poarte o mențiune care să indice absența glutenului, în conformitate cu dispozițiile din prezentul regulament și cu condiția ca condițiile generale privind practicile corecte de informare prevăzute în Regulamentul (UE) nr. 1169/2011 să fie respectate. În special, informațiile referitoare la produsul alimentar nu trebuie să inducă în eroare sugerând că produsul respectiv posedă caracteristici speciale când, de fapt, toate produsele alimentare similare posedă astfel de caracteristici.

               (11)

               Directiva 2006/141/CE a Comisiei (4) interzice utilizarea ingredientelor care conțin gluten la fabricarea preparatelor pentru sugari și a formulelor de continuare. Prin urmare, utilizarea mențiunilor „conținut foarte scăzut de gluten” sau „fără gluten” atunci când sunt furnizate informații pe produsele de acest tip ar trebui interzisă, având în vedere că, în temeiul prezentului regulament, aceste mențiuni sunt folosite pentru a indica un conținut de gluten care nu depășește 100 mg/kg și, respectiv, 20 mg/kg.

               (12)

               Standardul Codex pentru alimentele destinate unei alimentații speciale pentru persoanele cu intoleranță la gluten (5) ar trebui să fie luat în considerare în mod adecvat în sensul prezentului regulament.

               (13)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Domeniul de aplicare și obiectul
   Prezentul regulament se aplică furnizării de informații către consumatori cu privire la absența sau prezența în cantități reduse a glutenului în alimente.
   Articolul 2
   Definiții
   În sensul prezentului regulament, se aplică următoarele definiții:

               (a)

               „gluten” înseamnă o fracțiune proteică din grâu, secară, orz, ovăz sau din varietățile încrucișate și derivatele lor, la care unele persoane prezintă intoleranță și care este insolubilă în apă și în soluția de clorură de sodiu de concentrație 0,5 M;

               (b)

               „grâu” înseamnă orice specie de Triticum.

         Articolul 3
   Informații destinate consumatorilor
   (1)   În cazul în care mențiunile sunt utilizate pentru a furniza consumatorilor informații cu privire la absența sau prezența în cantități reduse a glutenului în alimente, astfel de informații se furnizează numai prin mențiuni și în conformitate cu condițiile stabilite în anexă.
   (2)   Informațiile referitoare la produsele alimentare menționate la alineatul (1) pot fi însoțite de mențiunile „adecvate pentru persoanele cu intoleranță la gluten” sau „adecvate pentru persoanele care suferă de boala celiacă”.
   (3)   Informațiile referitoare la produsele alimentare menționate la alineatul (1) pot fi însoțite de mențiunile „formulate în mod special pentru persoanele cu intoleranță la gluten” sau „formulate în mod special pentru persoanele care suferă de boala celiacă” dacă produsul alimentar este produs, preparat și/sau prelucrat în mod special pentru:

               (a)

               a reduce conținutul de gluten al unuia sau al mai multor ingrediente care conțin gluten; sau

               (b)

               a înlocui ingredientele care conțin gluten cu alte ingrediente care sunt în mod natural fără gluten.

         Articolul 4
   Preparatele pentru sugari și formulele de continuare
   Se interzice furnizarea informațiilor referitoare la produsele alimentare cu privire la absența sau prezența în cantități reduse a glutenului în preparatele pentru sugari și în formulele de continuare, astfel cum sunt definite în Directiva 2006/141/CE.
   Articolul 5
   Intrare în vigoare și aplicare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 20 iulie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2014.

            Pentru Comisie

            Președintele

         José Manuel BARROSO

      (1)  JO L 304, 22.11.2011, p. 18.

      (2)  Regulamentul (CE) nr. 41/2009 al Comisiei din 20 ianuarie 2009 privind compoziția și etichetarea produselor alimentare adecvate pentru persoanele cu intoleranță la gluten (JO L 16, 21.1.2009, p. 3).

      (3)  Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (JO L 181, 29.6.2013, p. 35).

      (4)  Directiva 2006/141/CE a Comisiei din 22 decembrie 2006 privind formulele de început și formulele de continuare ale preparatelor pentru sugari, respectiv ale preparatelor pentru copii de vârstă mică și de modificare a Directivei 1999/21/CE (JO L 401, 30.12.2006, p. 1).

      (5)  CODEX STAN 118-1979.

      ANEXĂ
      Declarații autorizate privind absența sau prezența în cantități reduse a glutenului în alimente și condițiile de autorizare
      A.   Cerințe generale

      FĂRĂ GLUTEN
      Declarația „fără gluten” poate fi făcută numai în cazul în care produsul alimentar, astfel cum este vândut către consumatorul final, conține maximum 20 mg/kg gluten.
      CU CONȚINUT FOARTE SCĂZUT DE GLUTEN
      Declarația „cu conținut foarte scăzut de gluten” poate fi făcută numai în cazul în care produsul alimentar, care constă în sau conține unul sau mai multe ingrediente fabricate din grâu, secară, orz, ovăz sau din varietățile lor încrucișate, care au fost prelucrate în mod special pentru a reduce conținutul de gluten, conține maximum 100 mg/kg gluten în produsul alimentar, astfel cum este vândut către consumatorul final.
      B.   Cerințe suplimentare privind produsele alimentare care conțin ovăz

      Ovăzul conținut în produsele alimentare prezentate ca fiind fără gluten sau cu conținut foarte scăzut de gluten trebuie să fi fost produse, preparate și/sau prelucrate astfel încât să se evite contaminarea cu grâu, secară, orz sau varietățile lor încrucișate, iar conținutul de gluten al acestui ovăz nu poate depăși 20 mg/kg.


title: Regulamentul de punere în aplicare (UE) nr. 197/2013 al Comisiei din 7 martie 2013 de modificare a Regulamentului de punere în aplicare (UE) nr. 80/2012 de stabilire a listei substanțelor biologice sau chimice prevăzute la articolul 53 alineatul (1) litera (b) din Regulamentul (CE) nr. 1186/2009 al Consiliului de instituire a unui regim comunitar de scutiri de taxe vamale

text:
               8.3.2013

               RO

               Jurnalul Oficial al Uniunii Europene

               L 65/15

         REGULAMENTUL DE PUNERE ÎN APLICARE (UE) NR. 197/2013 AL COMISIEI
   din 7 martie 2013
   de modificare a Regulamentului de punere în aplicare (UE) nr. 80/2012 de stabilire a listei substanțelor biologice sau chimice prevăzute la articolul 53 alineatul (1) litera (b) din Regulamentul (CE) nr. 1186/2009 al Consiliului de instituire a unui regim comunitar de scutiri de taxe vamale
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (1), în special articolul 53 alineatul (1) litera (b),
   întrucât:

               (1)

               Regulamentul de punere în aplicare (UE) nr. 80/2012 al Comisiei (2) stabilește lista substanțelor biologice sau chimice prevăzută la articolul 53 alineatul (1) litera (b) din Regulamentul (CE) nr. 1186/2009.

               (2)

               Regulamentul de punere în aplicare (UE) nr. 80/2012 ar trebui să fie modificat pentru a include pe listă două substanțe pentru care nu există în prezent o producție echivalentă pe teritoriul vamal al Uniunii.

               (3)

               În plus, nu mai este necesar să se mențină pe listă o substanță care este enumerată în prezent în anexa 3 din partea a treia a anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (3) privind substanțele farmaceutice care sunt scutite de taxe vamale.

               (4)

               Prin urmare, Regulamentul de punere în aplicare (UE) nr. 80/2012 ar trebui modificat în consecință.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Anexa I la Regulamentul de punere în aplicare (UE) nr. 80/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2013.

            Pentru Comisie

            Președintele

         José Manuel BARROSO

      (1)  JO L 324, 10.12.2009, p. 23.

      (2)  JO L 29, 1.2.2012, p. 33.

      (3)  JO L 256, 7.9.1987, p. 1.

      ANEXĂ
      Anexa I la Regulamentul de punere în aplicare (UE) nr. 80/2012 se modifică după cum urmează:

                  1.

                  Următorul rând se introduce după rândul care conține codul NC ex 2845 90 90 pentru (Oxigen-18) apă:

                              „ex 2849 90 90

                              Pulbere de carbură de siliciu și titan având o puritate în greutate de 99 % sau mai mult”

                  2.

                  Următorul rând se introduce după rândul care conține codul NC ex 2926 90 95 pentru 2-naftonitril:

                              „ex 2934 99 90

                              Oligomeri morfolino fosforodiamidați (morfolino oligonucleotide)”

                  3.

                  Se elimină următorul rând:

                              „0014364-6

                              ex 2923 90 00

                              Bromură de decametoniu (DCI)”


title: Regulamentul de punere în aplicare (UE) nr. 3/2012 al Comisiei din 4 ianuarie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               5.1.2012

               RO

               Jurnalul Oficial al Uniunii Europene

               L 2/1

         REGULAMENTUL DE PUNERE ÎN APLICARE (UE) NR. 3/2012 AL COMISIEI
   din 4 ianuarie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 ianuarie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  52,6

                  TR

                  101,5

                  ZZ

                  77,1

                  0707 00 05

                  TR

                  155,2

                  ZZ

                  155,2

                  0709 93 10

                  MA

                  37,8

                  TR

                  84,6

                  ZZ

                  61,2

                  0805 10 20

                  CL

                  33,0

                  MA

                  58,8

                  TR

                  69,8

                  ZZ

                  53,9

                  0805 20 10

                  MA

                  80,9

                  ZZ

                  80,9

                  0805 20 30, 0805 20 50, 0805 20 70, 0805 20 90

                  IL

                  75,3

                  TR

                  91,3

                  ZZ

                  83,3

                  0805 50 10

                  AR

                  53,1

                  MA

                  126,4

                  TR

                  45,3

                  ZZ

                  74,9

                  0808 10 80

                  CA

                  115,9

                  US

                  111,5

                  ZA

                  128,3

                  ZZ

                  118,6

                  0808 30 90

                  CN

                  69,3

                  ZZ

                  69,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/1078 al Comisiei din 4 iulie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               5.7.2016

               RO

               Jurnalul Oficial al Uniunii Europene

               L 179/29

         REGULAMENTUL DE PUNERE ÎN APLICARE (UE) 2016/1078 AL COMISIEI
   din 4 iulie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  154,3

                  ZZ

                  154,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  179,9

                  CL

                  198,5

                  MA

                  174,9

                  UY

                  188,9

                  ZA

                  181,9

                  ZZ

                  184,8

                  0808 10 80

                  AR

                  113,8

                  BR

                  100,6

                  CL

                  133,2

                  CN

                  133,6

                  NZ

                  142,5

                  US

                  161,9

                  UY

                  74,9

                  ZA

                  111,9

                  ZZ

                  121,6

                  0809 10 00

                  TR

                  225,5

                  ZZ

                  225,5

                  0809 29 00

                  TR

                  350,1

                  ZZ

                  350,1

                  0809 30 10 , 0809 30 90

                  TR

                  124,7

                  ZZ

                  124,7

                  0809 40 05

                  TR

                  160,5

                  ZZ

                  160,5

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/439 al Comisiei din 13 martie 2017 privind autorizarea substanței sulfat de L-lizină produse de Escherichia coli ca aditiv pentru hrana tuturor speciilor de animale (Text cu relevanță pentru SEE. )

text:
                  14.3.2017

                  RO

                  Jurnalul Oficial al Uniunii Europene

                  L 67/70

            REGULAMENTUL DE PUNERE ÎN APLICARE (UE) 2017/439 AL COMISIEI
      din 13 martie 2017
      privind autorizarea substanței sulfat de L-lizină produse de Escherichia coli ca aditiv pentru hrana tuturor speciilor de animale
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru sulfatul de L-lizină ca aditiv furajer. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea privește autorizarea sulfatului de L-lizină produs prin fermentare cu Escherichia coli CGMCC 3705 ca aditiv pentru hrana animalelor din toate speciile, în vederea clasificării în categoria „aditivi nutriționali”.

                  (4)

                  În avizele sale din 16 iunie 2015 (2) și din 26 ianuarie 2017 (3), Autoritatea Europeană pentru Siguranța Alimentară („autoritatea”) a concluzionat că, în condițiile de utilizare propuse, sulfatul de L-lizină produs prin fermentare cu Escherichia coli CGMCC 3705 nu are efecte adverse asupra sănătății animalelor, a sănătății oamenilor sau asupra mediului și că poate fi considerat o sursă eficace a aminoacidului lizină pentru toate speciile de animale. De asemenea, autoritatea a concluzionat că, pentru ca suplimentul de sulfat de L-lizină să fie pe deplin eficace la rumegătoare, acesta ar trebui protejat împotriva degradării în rumen. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (5)

                  Evaluarea substanței respective arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței respective ar trebui să fie autorizată în conformitate cu specificațiile din anexa la prezentul regulament.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Substanța specificată în anexă, aparținând categoriei „aditivi nutriționali” și grupului funcțional „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 13 martie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2015; 13(7):4155.

         (3)  EFSA Journal 2017; 15(2):4714.

         ANEXĂ

                     Numărul de identificare al aditivului

                     Numele deținătorului autorizației

                     Aditiv

                     Compoziția, formula chimică, descrierea, metoda de analiză.

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg aditiv/kg de hrană completă pentru animale cu un conținut de umiditate de 12 %

                        Categoria aditivilor nutriționali. Grupa funcțională: aminoacizi, sărurile acestora și produse analoage.

                     3c323

                     Sulfat de L-lizină

                        Compoziția aditivului

                     Granule cu un conținut minim de L-lizină de 55 % și cu un conținut maxim de

                                 —

                                 4 % umiditate și

                                 —

                                 22 % sulfat.

                        Caracterizarea substanței active

                     Sulfat de L-lizină produs prin fermentare cu Escherichia coli CGMCC 3705
                     Formula chimică: C12H28N4O4 · H2SO4/[NH2-(CH2)4-CH(NH2)-COOH]2SO4

                     Numărul CAS: 60343-69-3

                        Metode de analiză
                         (1)

                     Pentru cuantificarea L-lizinei în aditivul furajer:

                                 —

                                 cromatografie prin schimb ionic cuplată cu derivatizare post-coloană și detecție fotometrică (IEC-UV/FD) – EN ISO 17180

                           Pentru identificarea sulfatului în aditivul furajer:

                                 —

                                 Farmacopeea Europeană, monografia 20301

                           Pentru cuantificarea L-lizinei în furajele combinate și în materiile prime furajere:

                                 —

                                 cromatografie prin schimb ionic cuplată cu derivatizare post-coloană și cu detecție fotometrică (IEC-UV) – Regulamentul (CE) nr. 152/2009 al Comisiei (2)

                     Toate speciile

                     —

                     —

                     10 000

                                 1.

                                 Conținutul de L-lizină se indică pe eticheta aditivului.

                                 2.

                                 Sulfatul de L-lizină poate fi introdus pe piață și utilizat ca aditiv care constă într-un preparat.

                                 3.

                                 Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare. În cazul în care respectivele riscuri nu pot fi eliminate sau reduse la un nivel minim prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                     2 aprilie 2027

            (1)  Detalii ale metodelor de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

            (2)  Regulamentul (CE) nr. 152/2009 al Comisiei din 27 ianuarie 2009 de stabilire a metodelor de eșantionare și analiză pentru controlul oficial al furajelor (JO L 54, 26.2.2009, p. 1).